سنجنا سنگھی

سنجنا سنگھی (پیدائش 2 ستمبر 1996ء) ایک بھارتی اداکارہ اور ماڈل ہیں جو ہندی زبان کی فلموں میں کام کرتی ہیں۔  سنجناسنگھی نے اپنے فلمی زندگی کا آغاز بطور ایک بچہ اداکار 2011ء کی فلم راک اسٹار سے کیا۔ بعد میں، وہ 2017ء کی فلموں ہندی میڈیم اور فکرے ریٹرنز میں معاون کرداروں میں نظر آئیں۔  سنجنا کا پہلا مرکزی کردار مکیش چھابڑا کی 2020ء میں آنے والی ایک فلم دل بیچارا میں سوشانت سنگھ راجپوت کے مدمقابل تھا۔وہ ایک آنے والی فلم اوم: دی بیٹل ود ان میں آدتیہ رائے کپور کے مدمقابل کام کریں گی، جسے زی اسٹوڈیو نے پروڈیوس کیا ہے۔

ابتدائی زندگی 
سنجنا سنگھی 2 ستمبر 1996ء کو دہلی، بھارت میں پیدا ہوئیں۔ سنجنا کے والد سندیپ سنگھی ایک تاجر جب کہ والدہ شگن ایک گھریلو خاتون ہیں۔اس کا ایک بھائی ہے جس کا نام سمیر ہے۔ سنجنا نے دہلی کے ماڈرن اسکول سے اپنی ابتدائی تعلیم حاصل کی اور پھر اس کے بعد انہوں نے 2017ء میں لیڈی شری رام کالج، دہلی سے صحافت اور ماس کمیونیکیشن میں گریجویشن کی ڈگری حاصل کی تھی۔

فنی زندگی 
سنجنا سنگھی نے 2011ء میں امتیاز علی کی رومانوی ڈراما فلم راک اسٹار سے اداکاری کا آغاز کیا۔ مکیش چھابڑا نے انہیں اپنے اسکول میں اسٹیج پر پر فارم کرتے ہوئے دیکھا اور انہیں اس فلم کے لیے چُنا۔  2017ء میں، انہوں نے فکرے ریٹرنز اور ہندی میڈیم میں اداکاری کے جوہر دکھائے۔ 
2018ء میں، انہیں دل بیچارا کے لیے مرکزی کردار کے طور پر چنا گیا، جس میں انہوں نے سشانت سنگھ راجپوت کے ساتھ اداکاری کی۔ یہ کہانی دی فالٹ ان آور اسٹارز ناول کی بنیاد پر تھی۔ 

سنجنا سنگھی تانشق، کیڈبری، ایئرسیل، کوکا کولا، منترا اور ڈابر جیسی بڑی ہندوستانی و عالمی کمپنیوں کے اشتہارات میں بھی جلوہ گر ہو چکی ہیں۔ وہ گرو رندھاوا کے میوزک ویڈیو 'مہندی والے ہاتھ' میں بھی نظر آئیں، جس کی ہدایت کاری ارویندر کھیرا نے کی تھی۔ اس کے علاوہ انہوں نے کئی ایک میوزک وڈیو میں بھی کام کیا۔

دسمبر 2020ء میں، سنگھی کو کپل ورما کے ایکشن ڈرامے اوم : دی بیٹل ود ان کے لے معاہدہ کیا اس میں وہ آدتیہ رائے کپور کی محبت کے طور پر نظر آئیں۔

حوالہ جات 

بھارتی فلمی اداکارائیں
دہلی کی اداکارائیں